UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til EUROPA-PARLAMENTETS OG RÅDETS AFGØRELSE om etablering af et program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008) OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2002/0165 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til EUROPA-PARLAMENTETS OG RÅDETS AFGØRELSE om etablering af et program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008)

1. Indledning

Kommissionen skal i henhold til EF-traktatens artikel 251, stk. 2, tredje led, litra c) afgive en udtalelse om Europa-Parlamentets ændringsforslag ved andenbehandlingen. Kommissionen afgiver sin udtalelse om Europa-Parlamentets 7 ændringsforslag nedenfor.

2. Baggrund

a) Kommissionen forelagde sit forslag (KOM(2002) 401 endelig 2002/0165 (COD)) for Europa-Parlamentet og Rådet den 18. juli 2002.

b) Det Europæiske Økonomiske og Sociale Udvalg afgav sin udtalelse den 26. februar 2003.

c) Regionsudvalget afgav sin udtalelse den 9. april 2003.

d) Europa-Parlamentet vedtog sin udtalelse ved førstebehandlingen den 8. april 2003.

e) Kommissionen vedtog det ændrede forslag (KOM(2003) 239 endelig 2002/0165 (COD)) i henhold til traktatens artikel 250, stk. 2, den 29. april 2003.

f) Rådet vedtog sin fælles holdning den 16. juni 2003.

g) Europa-Parlamentet vedtog ændringsforslagene ved andenbehandlingen den 21. ok tober 2003.

3. Formålet med Kommissionens forslag

Formålet med Kommissionens forslag er på grundlag af artikel 149 at etablere et fælles skabsprogram, hvis overordnede mål er at styrke kvaliteten af de europæiske videregående uddannelser gennem en forbedring af disse uddannelsers profil i verden og gennem sam arbejde med tredjelande for at forbedre udviklingen af menneskelige ressourcer og fremme dialogen og den mellemfolkelige forståelse. Forslaget er et svar på de udfordringer, de euro pæiske videregående uddannelser står over for i dag, især behovet for at stimulere en øget internationalisering af eksamensbeviser og gøre de videregående uddannelser i Europa mere attraktive i hele verden. Disse spørgsmål er centrale i Sorbonne-, Bologna- og Prag-processerne og i de nationale reformer af de videregående uddannelser i medlemsstaterne.

4. Kommissionens udtalelse om Europa-Parlamentets ændringsforslag

Ændringsforslag i alt: 7

Ændringsforslag, Kommissionen accepterer fuldt ud: 7

Ændringsforslag, Kommissionen accepterer

Kommissionen accepterer seks ændringsforslag, som bidrager til at tydeliggøre og styrke visse aspekter af teksten:

- Ændringsforslag 1 tilføjer en henvisning, der tydeliggør, at videregående erhvervsud dannelse er en del af den videregående uddannelse; ændringsforslag 2 indfører en ny betragtning, der omtaler revision af de eksisterende programmer og fremme af europæiske studerendes adgang til Erasmus Mundus-programmet; ændringsforslag 3 og 6 styrker forestillingen om, at Erasmus Mundus' masteruddannelser udvælges på grundlag af kvaliteten af den tilbudte undervisning og modtagelsen af de studerende; og ændrings forslag 4 og 7 styrker henvisningen til indlæring og brug af to sprog (uden at dette anfægter undervisningssproget), som allerede er dækket af bilaget.

Kommissionen accepterer også ændringsforslag 5, hvori det foreslås at fastsætte finansieringsrammen for programmet til 230 mio. EUR; dette beløb er passende for et meget vigtigt program som Erasmus Mundus og er i overensstemmelse med Kommissionens finansielle planlægning for den udvidede Europæiske Union.

5. Konklusion

Kommissionen ændrer i henhold til EF-traktatens artikel 250, stk. 2, sit forslag som anført ovenfor.